Συζήτηση:Νικολούδες Σάμου/Πρόταση διαγραφής

message: Πρόκειται περί οικισμού, όχι χωριού. Δεν υπάρχει εγκυκλοπαιδικότητα.  Τζερόνυμοσυντυχάννουμε 11:38, 28 Μαρτίου 2018 (UTC)
Έτσι όπως είναι γραμμένο το λήμμα μοιάζει με πρωτότυπη έρευνα, με καταγραφή πραγμάτων που ο/η συντάκτης/τρια γνωρίζει από πρώτο χέρι. Το θέμα είναι αν μπρούν να επιβεβαιωθούν και, έπειτα, αν προκύπτει εγκυκλοπαιδικότητα. ——Chalk19 (συζήτηση) 11:47, 28 Μαρτίου 2018 (UTC)
replies: text: ΥΓ.  Πρέπει να ειδοποιήσεις τον/τη δημιουργό για την πρόταση διαγραφής. ——Chalk19 (συζήτηση) 11:49, 28 Μαρτίου 2018 (UTC)
replies: text: :οκ, θα το κάνω.  Τζερόνυμοσυντυχάννουμε 11:57, 28 Μαρτίου 2018 (UTC)
Το λήμμα έχει γραφεί από μαθητή μου της Β´ Γυμνασίου. Είχα ζητήσει να φέρουν πηγές και για το υλικό τους και όπου αυτό αφορά προφορικές μαρτυρίες να γράψουν σε πιο εγκυκλοπαιδικό τόνο όπως και φωτογραφίες και ό,τι άλλο πρωτότυπο μπορούν να προσκομίσουν. Θα ακολουθήσουν μετά το Πάσχα και άλλα για τη Σάμο καθώς έχει συγκεντρωθεί υλικό. Ο συγκεκριμένος μαθητής επέμενε και δεν ήθελα να του χαλάσω το χατήρι. Σήμερα φτιάξαμε λογαριασμό ... δε θα καταλάβαινε και πολλά από το πρόχειρο, ήθελε να δει αποτέλεσμα για αυτό τον άφησα να το δημοσιεύσει ως έχει. Έριξα στο φτερό ορθογραφικές και κάποιες άλλες διορθώσεις (ω ναι ήταν πολύ χειρότερο από όσο προβληματικό φαίνεται τώρα) και το ανεβάσαμε, έχοντας κατά νου να αλλάξω τον τόνο σε πιο εγκυκλοπαιδικό σε δεύτερο χέρι προσωπικά. Του εξήγησα ότι αφενός είμαστε κάτω από τις 300 λέξεις, αφετέρου δεν έχουμε ούτε μια παραπομπή και ότι σίγουρα θα μπει στάμπα για βελτίωση - επέκταση του λήμματος και πάνω κάτω όσα λέτε. Χάρηκε που είδε τη δουλειά που είχε στο χαρτί να μεταφέρεται στη ΒΠ και υποσχέθηκε ότι θα επανέλθει με σχετικό υλικό. Ελπίζω όταν λέτε υποψήφιο για διαγραφή αυτού του μήνα να μην εννοείτε σε 2 μέρες. Μες στο Πάσχα θα κάνω μερικές διορθώσεις - όσες μπορώ γιατί δε διαμένω εκεί και δεν μπορώ να έχω πρόσβαση στις πηγές που έχει ο μαθητής. Αν έχουμε 1 μήνα καιρό από τη μέρα που το σηκώσαμε κάτι θα κάνουμε, αλλιώς αν σβηστεί άμεσα θα δούμε πάλι αν έχει έρθει υλικό για να το πιάσουμε πάλι. Ευχαριστώ για την κατανόηση.DADRITS (συζήτηση) 16:15, 28 Μαρτίου 2018 (UTC)

text: Ας περιμένουμε, όμως η εγκυκλοπαιδικότητα δεν εξαρτάται από το πόση καλή δουλειά κάνει ο λημματογράφος.  Τζερόνυμοσυντυχάννουμε 07:33, 30 Μαρτίου 2018 (UTC)
 Διαγραφή Αξιεπαινέστατη η προσπάθεια του μαθητή, και επίσης η δικιά σας στήριξη. Αποτελώντας έναν οικισμό 10 ατόμων δεν είναι χωριό, και ό, τι πηγές και να έχει (εκτός αν κάποτε ήτανε κανονικό χωριό) δεν θα κατεστεί ποτέ εγκυκλοπαιδικό. Στηρίξτε και στρέψτε το μαθητή να βελτιώσει ή να δημιουργήσει λήμματα για ένα ή παραπάνω από τα εκατοντάδες χωριά που δεν έχουν λήμμα, ας μην είναι και στη Σάμο (στη Σάμο π.χ., Παλαιόκαστρο Σάμου (502 κάτοικοι), Κάμπος Μαραθοκάμπου Σάμου (471 κάτοικοι), Λέκα Σάμου (412 κάτοικοι), και πολλά, πολλά άλλα). Όποιο από τα παραπάνω δημιουργήσει, θα μείνει διαπαντώς στη Βικιπαίδεια!  Wolfymoza (συζήτηση) 08:02, 30 Μαρτίου 2018 (UTC)

text: Σχόλιο Συμφωνώ με την παραπάνω προτροπή του Wolfymoza για τη μελλοντική βικιπαιδική συγγραφική δραστηριότητα του μαθητή, με τη στήριξη του χρήστη DADRITS. Το κείμενο βέβαια μπορεί να αντιγραφεί απο τους δημιουργούς του, ώστε να μπορέσουν να το χρησιμποιήσουν στο μέλλον (εφόσον τελικά διαγραφεί το λήμμα), ενταγμάνο κάπου αλλού και με την κατάλληλη υποστήριξη από πηγές. Αλλά και γενικά για να το έχουν. Αν όσα καταγράφηκαν από το μαθητή -με τη βοήθεια του καθηγητή του- είναι διηγήσεις που έχει ακούσει ή άμεση γνώση του ίδιου, να αναζητηθεί κάποιος τοπικός ιστότοπος, με επίκεντρο τη Σάμο, όπου τέτοιου είδους μαρτυρίες θα μπορούσαν να δημοσιευτούν. ——Chalk19 (συζήτηση) 08:21, 30 Μαρτίου 2018 (UTC)
*  Σχόλιο (1) Εφόσον ζητήθηκε, θεωρώ ότι πρέπει να δωθεί η πίστωση χρόνου 1 ή και 2 μηνών. Το λήμμα είναι για οικισμό, που εν γένει έχουν λήμματα στη Βικιπαίδεια, οπότε η αναμονή δεν θα βλάψει. (2) Το επιχείρημα του πληθυσμού στο σήμερα πιστεύω ότι δεν στέκει. Τα χωριά ερημώνουν. Παρακάτω παραθέτω την εξέλιξη του πληθυσμού του εν λόγω. Η εγκυκλοπαιδικότητα έχει να κάνει με πηγές και όχι πληθυσμό. (3) Για τέτοια θέματα το διαδίκτυο είναι φτωχό, αλλά πιθανώς υπάρχουν διαθέσιμα στοιχεία στην τοπική βιβλιογραφία. Είναι δυστύχημα ότι εδώ και πολύ καιρό οι δημόσιες βιβλιοθήκες στο http://diglib.ypepth.gr δεν λειτουργούν, όπου φιλοξενούνταν και αυτή της Σάμου με αρκετό (και τοπικό) υλικό. Οπότε η αναμονή αξίζει τον κόπο
—Ah3kal (συζήτηση) 08:38, 30 Μαρτίου 2018 (UTC)
*  Σχόλιο (2) Καταρχάς, ευχαριστώ όσους έχουν ασχολήθηκαν και ακόμη περισσότερο όσους βελτίωσαν με το πρότυπο και σκέφτονται αν μπορούν να βελτιώσουν το λήμμα. Ό,τι γίνεται το κρατώ σε αντίγραφο, ώστε και αν σβηστεί να μπορώ να συνεχίσω από 'κει - αν υπάρχει προοπτική. @Τζερόνυμο Θα έλεγα ότι η εγκυκλοπαιδικότητα δεν εξαρτάται αποκλειστικά από το έργο του λημματογράφου. Δεν έχουμε γνώσεις για τα πάντα και δεν μπορούμε να προεξοφλήσουμε τι χρήζει εγκυκλοπαιδικής αναφοράς και τι όχι. Είναι θέμα έρευνας. Το κριτήριο του μεγέθους του οικισμού μπορεί να φαντάζει ασφαλές σαν ένα πρόχειρο κόσκινο εγκυκλοπαιδικότητας, αλλά πολλές φορές έχω βρεθεί προ εκπλήξεως. Ένα από τα ζητούμενα είναι αυτοί οι μαθητές οδηγούμενοι από προφορικές παραδόσεις και στοιχεία που τους μεταφέρουν οι παλαιότεροι είτε να τα παρουσιάσουν εγκυκλοπαιδικά είτε να καταφέρουν να εντοπίσουν γραπτά τεκμήρια. Και πιστέψτε με υπάρχουν δεκάδες περιοχές και ζητήματα τα οποία χρήζουν εγκυκλοπαιδικής αναφοράς και για τα οποία δεν υπάρχουν στοιχεία στο Διαδίκτυο. Πιο συγκεκριμένα, οι Νικολούδες είναι ένας οικισμός όχι στις καλύτερες μέρες του με 11 κατοίκους (απογραφή 2011) και για την ευρύτερη κοινότητα των Κοσμαδαίων στην οποία ανήκε και με την οποία γειτνίαζε έχω τα εξής στοιχεία: 82(2011), 152 (2001), 378 (1940). Συνεπώς, το κόσκινο του πληθυσμού δε μου αρκεί. Μπορεί και να αξίζει μπορεί και τελικά να μην αξίζει αναφοράς λήμματος. Δεν έχω λόγο τόσο νωρίς να αποκλείσω το κέφι του μαθητή για έρευνα και τον έχω να ψάχνει. Γίνεται παράλληλα έρευνα και για άλλα χωριά της Σάμου από άλλες ομάδες μαθητών.. δεν ξέρω τι και που θα καταλήξουμε. @Wolfymoza ας πούμε η Καστανιά - ακόμη πιο μικρή από τη Λέκα- είναι το μαρτυρικό χωριό της Δυτικής Σάμου, όπου έγιναν μαζικές εκτελέσεις από Γερμανούς. Έλα ντε που δεν έχω κανέναν από κει ή κανέναν που να ψήνεται με αυτήν την ιστορία. Μάλλον θα το γράψω εγώ σε κάποια φάση. Φέτος, μόνο στο λήμμα του Καρλοβασίου έχουμε κάνει προσθήκες. Αλλά ακόμη και σε μικρότερα μέρη μου έχουν φέρει θησαυρούς από πλευράς τεκμηρίων (κάτι εκδόσεις 20 και 30 αντιτύπων που μόνο οι άμεσα εμπλεκόμενοι έχουν πρόσβαση σε αυτές και όχι εμείς μέσω Διαδικτύου). Για παράδειγμα, το λήμμα Στρατοπολιτικόν Σύστημα Σάμου είχαμε φτάσει στο σημείο να πάρουμε άδεια από τα ΓΑΚ Σάμου και από άλλους φορείς γιατί πέσαν οριστικά οι ιστότοτοποί τους, τα φιλοξενήσαμε αρχικά στην ιστοσελίδα του Γυμνασίου Καρλοβασίων και εκεί παραπέμπουμε στο λήμμα. Παλιότερα στη Ν. Σκιώνη Χαλκιδικής μια μαθήτριά μου έγραψε το λήμμα Σκυλλίας - για τον οποίο δεν είχα την παραμικρή ιδέα και δεν έβρισκα να συμπληρώσω και πολλά περισσότερα και ούτω καθ' εξής. Κανείς από μας δεν ξέρει εκ των προτέρων τι μπορεί να βρεθεί άξιο εγκυκλοπαιδικότητας: Ιστορικό γεγονός, αρχαιότητες, φυσικό τοπίο (τι και αν είναι λίγο έξω από το Δρυμό του Κέρκη που είναι στην περιοχή Νατούρα). Για αυτό τους έχω στο ψάξιμο. Επειδή την πρωτότυπη έρευνα, τη διασταύρωση πηγών (στην οποία στην εποχή της άνεσης του Διαδικτύου πολλοί ενήλικες χωλαίνουμε - δείτε πως κυκλοφορούν άνετα φάρσες και hoaxes) τη θεωρώ σημαντική, τους έχω στο ψάξιμο και ας μη βρουν πράγματα. Σε δεύτερη φάση του ζήτησα γραπτά ντοκουμέντα, χάρτες, διαγράμματα, τοπογραφικά. Επειδή όλοι δεν είναι ακόμη άψογοι στην καλή χρήση γραπτού λόγου τους έχω ζητήσει φωτογραφίες δικές τους (το πλατάνι της πλατείας είναι εξίσου αν όχι και πιο εντυπωσιακό από της Μακρυνίτσας που έχω ως μέτρο σύγκρισης) και όπως και σε προηγούμενες δοκιμασμένες περιπτώσεις τους έχω ξαμολήσει να φωτογραφήσουν πέρα από θέματα φυσικού κάλλους, κτήρια με κάτι ιδιαίτερο αρχιτεκτονικά (και ας ξέρω ότι δεν είναι ξεκάθαρο το θέμα της Ελευθερίας Πανοράματος), προτομές, μνημεία, σε εκκλησίες, πλατείες, ηρώα και νεκροταφεία να βρουν πεσόντες κλπ. Σίγουρα πράματα :p Αντίστοιχα, θα βάλω και εγώ το υλικό μου στο τέλος, αλλά θέλω αφενός να ζοριστούν λίγο αφετέρου δε θέλω να τους πάρω την μπουκιά από το στόμα και την ικανοποίηση. Ξέρω ότι μπορούσαμε να χουμε χρησιμοποιήσει το πρόχειρο, αλλά επιτρέψτε μου από τις μέρες μου ως προγραμματιστής να ενθυμούμαι τη λογική του Rapid Application Development και ας πάει στα σκουπίδια το πρωτότυπο. Αν δοθεί χρόνος, θα χουμε περισσότερες πιθανότητες να το μετατρέψουμε σε κάτι επαρκές για να μείνει στη ΒΠ. Αν σβηστεί το λήμμα ο μαθητής θα χει να διαβάσει μια σελίδα με παρατηρήσεις για να επανέλθει δριμύτερος αν θέλει να γράψει κάτι σωστό όντας περήφανος για τον τόπο του. Αντίστροφα, έψεξα τον χρήστη της ΒΠ που στα πλαίσια του Wikimedia CEE 2018 (συμμετέχουμε και εκεί μπας και βγάλουν κάτι στο φτερό με την πίεση του διαγωνισμού) προέβη σε διαγραφές, χωρίς να έχει προηγηθεί όλη αυτή η εποικοδομητική συζήτηση. Όπως και να 'χει έχει φύγει από τα πλαίσια μιας μαθητικής εργασίας σε αυτά ενός πρωτότυπου έργου (έστω και μη αξιόλογου για την ώρα). Οπότε ευχαριστώ και πάλι για την τεκμηρίωση και τη συζήτηση που γίνεται εδώ.DADRITS (συζήτηση) 13:59, 30 Μαρτίου 2018 (UTC)
*  Σχόλιο (3) Από την άλλη, έριξα μια ματιά και σε άλλα λήμματα οικισμών της Σάμου. Επαναλαμβάνω το αίτημα για πίστωση χρόνου. Καμιά φορά είναι απλά θέμα συγκυριών, υποκειμενικότητας, ζήλου και ντόρου που μπορεί να δημιουργηθεί. Δεν ισχυρίζομαι ότι το παρόν λήμμα είναι πλήρες. Ούτε προτείνω το λήμμα που θα αναφέρω για διαγραφή. Αλλά ρίξτε μια ματιά στο λήμμα Σπαθαραίοι Σάμου. Και έχει δημιουργηθεί το 2014 και είναι ακόμη σε αυτήν την κατάσταση. Enough said ;)DADRITS (συζήτηση) 16:23, 30 Μαρτίου 2018 (UTC)
|}
Θα μπορούσε ο διαχειριστής που έκλεισε την συζήτηση να πει την άποψη του. Δεν είναι κάθε οικισμός εγκυκλοπαιδικός.  Τζερόνυμοσυντυχάννουμε 19:52, 30 Απριλίου 2018 (UTC)
thread_title:  [[Νικολούδες Σάμου]]